
* Mewn ardal estronol 'rwyf heddyw yn byw, 
Fy mron yn alarus, a'm gwyneb yn wiw ; 
Er bod genyf ddigon o gyfoeth y byd, 

Â chylch o fy neatu'n difyru fy mryd. 
BYRDWN : 
Ond ar aelwyd fy nhad, 
Ar aelwyd fy nhad, 
Ces fìl mwy o bleser ar aelwyd fy nhad. 


'Rwy'n cofio mwynderau boreuddydd fy oes, 
Pan nad oedd gofalon, na gofid, na chroes; 
Ond myned a dyfod dan ofal fy am, 

Heb ofni na meddwl am golled na cham, 


Ar hen aelwyd fy nhad, 
Ar aelwyd fy nhad, 
Rhyw nefoedd fach gafwyd ar aelwyd fy nhad, 

Mor ddedwydd y byddem yn fawr ac yn fan, 
Ar noson hir auaf o gwmpas y tân, 

Yn dysgu neu ganu yn llawen ein bryd, 
Neu wrando rhyw /stori i'n clustiau i gyd. 


Ar hen aelwyd fy nhad, 
Ar aclwyd fy nhad, 
Paradwys y ddaear oedd aelwyd fy nhad. 


Fan hono y clywais i gyntaf erioed 

Fod uffern, a nefoedd, a Cheidwad yn bod ; 
Am Bethlehem, a'r stabal, am gariad fy Nuw 
Am obaith cael myned i'r nefoedd i fyw. 


Ar hen aelwyd fy nhad, 
Ar aelwyd fy nhad, i En 
Ces fyrdd o fendithion ar aelwyd fy nhad, a 


Y teulu wasgarwyd, fy nhad aeth i'r bedd, “s 


Y byd oll ar unwaith newidiodd ei wedd ; Fo 
Daeth drygfyd a blirider o'r ddinas a'r wlad 
. Pan chwalwyd pleserau hen aelwyd fy nhad. 
O! hen aelwyd fy nhad, a< 


Hen aelwyd fy nhad, 
Mor llwm ydyw'r ddaear heb aelwyd fy nhad. 


Mae aelwyd Gi eto uwch gofid y byd, 
Mae Tad yn y nefoedd a chartref mwy clyd ; 
Fy enw yn llyfr y teulu a gawd, 
'Rwyf i sydd amddifad i'r Iesu yn frawd, 

O ! hardd aelwyd y nef, 

Hardd aelwyd y nef, 
Mae disgwyl am danaf ar aelwyd y nef, - 

Yn y môr y mae pysgodyn, A, B, C, 

Ac ar y traeth y 'rwy'n ei 'mofyn, 1, 2, 3, 

Yn yr ysgol mae dysgeidiaeth, A, B, L, ac O, P, E, 
Ar fy nghalon fach mae hiracth, R ac 8, T ac U. 


Mae blodau ffeind y'nghardd y gardener, &c., 
Ac enw rhain yw caru'n bur, &c.; 

'Torwch i mi o rheiny, &c., 

Fel bwy'n cofio'r cywir garu, &c. 


Llawn yw'r môr o sand a chregyn, &c. 
Llawn yw'r wy o wyn a melyn, &c. 

Llawn yw'r coed o ddail a blodau, &c., 
A llawn o gariad merch wyf finau, &c. 


Pan o'wn yn rhodio mynwent eglwys, &c., 
Disgwyliwn am le têg i orphwys, &c,, 
Tarawn fy mhwys ar fedd f'anwylyd, &c., 
Mi glywn fy nghalon fach yn symud, &c. 


Haen o bridd o cherig hefyd, &c., 

Sydd rhyngwyf fì a choríf f”anwylyd, &c, 
A phedair astell wedi eu hoelio, &c. 

Pe bawn i gwell mi dorwn hono, &c, 


'Trwm yw'r pridd a thrwm yw'r cerig, &c. 
'Trwm yw calon pob dyn unig, &c., 
Tryma' peth tan haul a lleuad, &c. - 

Yw canu ffarwel lle bo cariad. 











LLWYN ONN. 


Gogoniant ìi Gymru anwyl wlad fy nhadau 
Pe medrwn mawrygwn dy fawredd a'th fri, 

Mae'r awen yn caru dy wedd a'th rinweddau, 
Hoff fammaeth athrylith a dewrder wyt ti, 


Bu amser pan hoffai tywysogion dy delyn, 

_ _ Aiisain a gyffroai wrolion y gad, 2 
I ruthro'n ddisymwyth ar warchau y gelyn, 

Gan ymladd dros ryddid a breintiau ei gwlad. 


Fy hen wlad fendigaed mae anian yn urddo, 
Pob mynydd a dyffryn pob clogwyn a glyn, 

Ac yspryd prydferthwch a'i liw yn goleuo, 
Pob afon ac aber, pob llanerch a llyn. 


Gwladgarwch es rhinwedd fendithiant dy enw, 
Dy feibion a*th ferched a garant dy fri, 

Gorhoffedd dy feirion yn denu dy sylw, 

Er gwaethaf pob gelyn eu testyn wyt tì. 


